Bilten Župe sv. Nikole Tavelića
FRANJEVAČKI SAMOSTAN i
Župni ured sv. Nikole Tavelića,
Ivekovićeva 8 51000 RIJEKA Tel. 051/ 641-449 Fax: 051/ 648-697
WEB STRANICA: www.svetinikola.hr
E-mail adresa: frs-sv.nikola@ri.htnet.hr
Fra Anselmo Stulić, župnik e-mail: fra.anselmo@email.t-com.hr
Fra Mate Polonijo, predstojik i župni vikar
—————————————————————————————————————————————————————
BROJ 12 (85) od 8. studenog 2009.g.

MJESEC STUDENI 2009 –
MJESEC VELIKH DOGAĐANJA U NAŠOJ ŽUPI
Ovogodišnji mjesec studeni ispunjen je velikim događanjima u našoj župi: 14 studenog zaštitnik je naše župne zajednice SV. NIKOLA TAVELIĆ
Za njega se pripremamo trodnevnicom
17. XI. Naša Franjevačka zajednica Svjetovnog Reda slavi svoj zlatni jubilej od osnutka, a devetero mladih polažu zavjete u FSR-u.
29. XI održava se EUHARISTIJSKI KONGRES u našoj župi, zašto ćemo se također pripremati Trodnevnicom, ali i tribinama od kojih će se jedna održati u našoj Crkvi.
Sva ova događaja imaju za prvi cilj da probude našu vjeru i da u nama zaživi svijest da nam je Euharistija središte našeg zajedništva, ali i jedina čista hrana našeg kršćanskog, pa stoga i obiteljskog života. Samo čista duhovna hrana utvrđuje i izgrađuje našu čistu ljubav u bračnim i obiteljskim zajednicama. Samo zajedničko okupljanje oko euharistijskog stola, daje okus i našem obiteljskom stolu.
Stoga, neka ove proslava, posebno Euharistijski kongres započnu novu stranicu vjerničkog života naše župe, utvrde nas u euharistijskom zajedništvu. kojega će proizići i naša djelotvorna ljubav – caritas.

Župnikovo razmišljanje_
EUHARISTIJA I ČAŠĆENJE MUČENIKA
Prije više od šest stoljeća, jedan ponosni sin naše Hrvatske dao je svoje svjedočanstvo za Krista izgarajući na žrtveniku lomače, s čvrstom vjerom da je to najviše što netko može dati za Krista. Njegovo mučeništvo postalo je simbol svjedočke vjere čitavog našeg naroda, a njegova kanonizacija gotovo šest stoljeća kasnije, potvrda je da je njegovo mučeništvo bilo mučeništvo iz ljubavi i prema Kristu, ali i prema svojim mučiteljima.
Drugi vatikanski Koncil ističe: „Po mučeništvu učenik se upriličuje Učitelju u njegovom slobodnom prihvaćanju smrti za spasenje svijeta“ (LG 42). Ljubav prema Kristu čini da i njegova smrt bude spasiteljska kao što je i Kristova smrt bila spasiteljska: on umire i želi umrijeti na način i s istim ciljem kako je i Krist umro. To je uvijek smrt iz ljubavi: polaže život svoj za braću. To je čin Kristove ljubavi za braću: „I nema veće ljubavi od ove: žrtvovati svoj život za one koje ljubimo“(Usp Iv15,13).
U svojoj propovijedi na dan proglašenja svetim našeg sv. Nikole, Papa Pavao VI je posvjedočio da sv. Nikolu i drugove „na mučeništvo nije naveo duh neprijateljstva, nego baš ljubavi, bezazlene ljubavi…u želji da se privedu duhovnom spasu upravo oni koji su im nametnuli strašne muke.“ Mučeništvo je stoga „dokaz savršene ljubavi“. Oni su poput Krista dali svoj život, i to dragovoljno. Zato mučeništva nema bez hrabrosti, jakosti, junaštva i žrtve.
Najuzvišeniji znak darivanja života je Euharistija. Mučenici su izrasli iz Euharistije, i tko god se iskreno hranio na ovom izvoru, ne može nego zauzeto svjedočiti svoju vjeru, a takvo svjedočenje doseže svoj vrhunac u mučeništvu. Zato je Euharistija mjesto njihovog istinskog čašćenja, a pravo se čašćenje događa ako ono stvori poticaj na kršćansko svjedočenje u današnjem vremenu.
Tko živi od Euharistije, neće se dati zavesti jeftinim, lakim i lagodnim ponudama, već će imati u sebi dovoljno energije da se odupre tim izazovima. Euharistija je žrtva ljubavi i križa, ali ona nas jedina sigurno vodi u život. Kao što Krist živi dajući se i umirući za čovjeka, tako i čovjek, slijedeći njegov Euharistijski primjer, živi od njega, i ne bi se trebao bojati životnih napora koji iziskuju darivanje.

USUSRET EUHARISTIJSKOM KONGRESU
Pred našom župom je veliki događaj, ne samo u ovom mjesecu, već i u čitavoj ovoj godini. Da li ćemo ga takvim doživjeti ovisi o svima nama koji pripadamo ovoj župi. Sva duhovna događanja u ovom mjesecu bit će tome usmjerena. Nemojmo se bojati trošiti svoje vrijeme za sva ova duhovna događanja, jer će nam Gospodin to stostruko uzvratiti.
TRIBINE:
9. XI. u 19,30: Crkva Gospe Lurdske (Žabica)
*Prof dr. Jerko Valković: „ZA ŽIVOT SVIJETA-
SOCIJALNO ZNAČENJE EUHARISTIJE”
16. XI u 19 sati: Crkva Gospe Karmelske, Donja Drenova:
*Prof, dr. sc. S. NELA GAŠPAR: „RUHARISTIJA –TAJNA VJERE“
23. XI. u 19 s.: CRKVA SV. NIKOLE (župa sv. Nikole Tav.)
*Prof. dr. sc. o. MARIJAN JURČEVIĆ: „EUHARISTIJA –HRANA LJUBAVI I ZAJEDNIŠTVA“
EUHARISTIJSKI KONGRES SLAVI SE U NAŠOJ ŽUPI U NEDJELJU, 29. XI. 2009.g. u 10,30 sati
Prethodi ga Trodnevnica, koju vodi p. Zvonko Vlah, superior iz Opatije.
Detaljnije o kongresu biti ćemo informirani u slijedećem župskom Biltenu.
Ako u ovoj Euharistijskoj godini zaživi pravi vjernički osjećaj za nedjeljnu sv. Misu, barem u nama vjernicima koji redovito u njoj sudjelujemo moći ćemo kazati da je ova godina donijela svoje prave plodove.
----------------------------------------------------------------------------------------------------------
Obavijest mladima: Pripremni i molitveni Taize susreti za evropski susret mladih kršćana u Poznanu, Poljska, od 29. XII 2009- 2. I. 2010, održava se svake srijede u 19,30 sati u Crkvi Uznesenja BDM-e (kod „kosog tornja“). Pripremni susreti su uvjet za put u Poljsku.

ŽUPSKA DOGAĐANJA OVOG TJEDNA
Pred nama je naš župski zaštitnik sv. Nikola Tavelić, franjevac, prvi proglašeni svetac u našoj hrvatskoj domovini. Proslavimo ga kao što dolikuje duhovnoj obitelji župe.
*Trodnevnica: od srijede 11. XI do petka 13. XI.
-17,45: Pobožnost sv. Nikoli Taveliću
-18,00: SVETA MISA s prigodnom propovijedi:
Predvodi: Fra DIJEGO DEKLIĆ, tajnik naše Provincije
U četvrtak EUHARISTIJSKO KLANJANJE iza sv. Mise
U petak od 17 sati prigoda za sv. Ispovijed
*Subota, 14. studenoga:
SVETKOVINA SV. NIKOLE TAVELIĆA
SVETE MISE u 8 i 10,30 te
18 sati: SVEČANA KONCELEBRACIJA koju Predvodi FRA DIJEGO DEKLIĆ
PROSLAVA ZLATNOG JUBILEJA FRANJEVAČKOG SVJETOVNOG REDA SV. NIKOLE U RIJECI
*Nedjelja, 15. XI.: Igrokaz o sv. Franji nakon večernje sv. Mise: izvodi naša FRAMA
*Ponedjeljak, 16. XI: Nakon sv. Mise klanjanje
*Utorak, 17. XI: PROSLAVA SV. ELIZABETE i ZLATNI JUBILEJ FSR-a:
-17 s.: SVETA KRUNICA
-17,30 s.: PRIGODNI REFERAT IZ ŽIVOTA BRATSTVA
-18 s.: SVEČANA EUHARISTIJA, ZAVJETOVANJE MLADIH U FSR-u; PRIZNANJA JUBI LARCIMA
Nakon Mise: zajedničko Agape
Svim jubilarcima, novim članovima FSR-a, kao i čitavoj zajednici FSR sv. Nikole u Rijeci, naše iskrene čestitke
Iskrene čestitke zajednici, novim članovima i Jubilarcima!